સુરત : ઈન્કમટેકસ વિભાગની ડીઆઈ વિંગે આજે વહેલી સવારથી મૂળ વાપીના પ્લાયવૂડ મેન્યુફેકચરર સરસ ગ્રૂપ અને પાલિકાના રોડ, બ્રિજ તેમજ બીઆરટીએસ સહિતના વિકાસના કામોમાં મોટા પ્રોજેકટનો કોન્ટ્રાકટ લેનાર યુનિક કન્ટ્ર્કશનને સાણસામાં લઈને દરોડાની કાર્યવાહી શરૃ કરી છે. આ બંનેની પેઢીના ઓફિસ, નિવાસ સ્થાન સહિત વાપી, વલસાડ, બારડોલી, તેમજ અમદાવાદ મળી કુલ ૨૮ જેટલા સ્થળો પર તપાસ શરૃ કરવામાં આવી છે. સામે તહેવારની સિઝન ટાળે ફરી એકવાર ઈન્કમટેકસ વિભાગ એકશનમાં આવી દરોડાની કાર્યવાહી શરૃ કરતા બિલ્ડરો તેમજ વેપારીઓમાં ભારે ફફડાટ જોવા મળી રહ્યો છે.